Document ID: 32012R0100

KOMISIJAS REGULA (ES) Nr. 100/2012
(2012. gada 3. februāris),
ar ko groza Regulu (EK) Nr. 748/2009 par to gaisakuģu operatoru sarakstu, kuri 2006. gada 1. janvārī vai pēc minētā datuma ir veikuši Eiropas Parlamenta un Padomes Direktīvas 2003/87/EK I pielikumā uzskaitītās aviācijas darbības, katram gaisakuģa operatoram norādot administrējošo dalībvalsti un arī ņemot vērā Savienības emisijas kvotu tirdzniecības sistēmas darbības paplašināšanu, tajā iekļaujot EEZ EBTA valstis
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 18.a panta 3. punkta b) apakšpunktu,
tā kā:
(1)
Ar Eiropas Parlamenta un Padomes Direktīvu 2008/101/EK (2) ir grozīta Direktīva 2003/87/EK, lai aviācijas darbības iekļautu Eiropas Savienības siltumnīcas efektu izraisošo gāzu emisijas kvotu tirdzniecības sistēmā.
(2)
Komisijas Regulā (EK) Nr. 748/2009 (3) ir sniegts to gaisakuģu operatoru saraksts, kuri 2006. gada 1. janvārī vai pēc minētā datuma ir veikuši Direktīvas 2003/87/EK I pielikumā uzskaitītās aviācijas darbības.
(3)
Šis saraksts izveidots, lai mazinātu gaisakuģu operatoru administratīvo slogu, sniedzot informāciju par to, kura dalībvalsts regulē katru attiecīgo gaisakuģu operatoru.
(4)
Iekļaušana Savienības emisijas kvotu tirdzniecības sistēmā ir atkarīga no aviācijas darbības veikšanas, kā izklāstīts Direktīvas 2003/87/EK I pielikumā, bet nav atkarīga no iekļaušanas gaisakuģu operatoru sarakstā, kuru Komisija izveidojusi, pamatojoties uz minētās direktīvas 18.a panta 3. punktu.
(5)
Ar EEZ Apvienotās komitejas 2011. gada 1. aprīļa Lēmumu Nr. 6/2011, ar ko groza EEZ līguma XX pielikumu (Vide), Līgumā par Eiropas Ekonomikas zonu iekļāva Direktīvu 2008/101/EK (4).
(6)
Paplašinot Savienības emisijas kvotu tirdzniecības sistēmas noteikumus aviācijas jomā, tos attiecinot uz EEZ EBTA valstīm, pastāvīgi ir jāņem vērā kritēriji, kas izklāstīti Direktīvas 2003/87/EK 18.a panta 1. punktā, lai noteiktu, kura valsts administrē attiecīgu gaisakuģu operatoru, un tādēļ EEZ EBTA valstīm būtu jāpiešķir atbildība par atsevišķu gaisakuģu operatoru administrēšanu.
(7)
Sagatavojot gaisakuģu operatoru atjauninātu sarakstu, Komisija ir ņēmusi vērā operatoru un pakalpojumu uzņēmumu iesniegtās flotes deklarācijas. Tomēr nepilnīgas iesniegtās informācijas dēļ atjauninātajā sarakstā norādīti vairāki pārvaldības un pakalpojumu uzņēmumi, kā arī gaisakuģu reģistrācijas zīmes.
(8)
Tāpēc attiecīgi būtu jāgroza Regula (EK) Nr. 748/2009,
IR PIEŅĒMUSI ŠO REGULU.
1. pants
Regulas (EK) Nr. 748/2009 pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 3. februārī

Labels: 8
18
15
20